Golaha ammaanku waxa uu soo dhoweeyay xafiiska qaraamada midoobey ee siyaasada ee Soomaaliya, hay'ada SACB [Somalia Aid Coordination Body], Wadamada Yurub (EU), wadamada IGAD, wadamada carabta iyo wadamada kaleba oo ku hawlan qaabka dib-udhiska, kaas oo gogol-dhig u ah hab dhaqaale ahaan lagu taageerayo Soomaaliya, iyo sidii looga qayb qaadan lahaa dib-udhiska iyo dhirgelinta barnaamijyo kobcinaya dhaqaalaha marka ay nabadu kusoo laabato Soomaaliya.
